Nuwe waarnemende hoof vir Kuswag | News24
LAST UPDATED: 2017-12-15, 14:03
Nuwe waarnemende hoof vir Kuswag
Photo: supplied Chris Lindeque neem tans waar as skoolhoof by Kuswag Skool.
CHRIS Lindeque neem tans waar as skoolhoof by Kuswag Skool. Hy neem die leisels oor by Linda Scholtz wat aangestel is as skoolhoof by Danville Girls' High.
"My doelwit is om 'n goeie, gebalanseerde en gelukkige atmosfeer te skep vir ons personeel, ouers en leerders en om net my beste te gee."
Leerders word, naas akademie, gemotiveer om deel te neem aan sport en kultuuraktiwiteite. Daar word veral gefokus op die geestelike en emosionele aspekte van leerders se lewens. Samewerking met verskillende kerke en betrokkenheid van die gemeenskap is nodig om 'n gelukkige skool te bou en ons is gelukkig om beide te hê.
Lindeque is in Boksburg gebore en die gesin het later na Thabazimbi verhuis. Hy verwerf sy matriek aan Hoërskool Dirkie Uys op die Bluff en gaan studeer daarna onderwys by Durban Onderwys Kollege.
In 1987 begin hy sy onderwysloopbaan in Greytown. Hy is sedert 1994 by Kuswag Skool eers as departementshoof van die laerskool. Die jaar 2000 was 'n groot jaar vir Lindeque - hy word aangestel as adjunkhoof van die Laerskool en word ook aangestel as voorsitter van Suidkus Skolerugby en rig Cravenweek Rugby af. Hy dien ook vir 13 jaar op die KwaZulu-Natal laerskole se uitvoerende komitee. In 2001 voltooi hy sy Honeursgraad in Onderwysbestuur.
Lindeque is getroud met Berni, Departementshoof by Doonheights Primary. Die egpaar se oudste dogter, Bianca, is 'n onderwyseres by Kenmont Skool en hul jongste dogter, Cara, het so pas haar Honeursgraad in kriminologie voltooi.
"My lewensfilosofie is om die lewe te geniet, maar te lewe volgens die wette van die Bybel. As 'n mens glo, is alles moontlik. Markus 9:23."
As skoolhoof streef Lindeque daarna om te alle tye regverdig op te tree, maar hou nie daarvan as mens se goedheid misbruik word nie.
"Ek behandel beide my junior en senior personeel op dieselfde professionele vlak" sê hy. Hy glo dat 'n leier een is van 'n span, want die leier is nederig, beskeie en ag nie hul opinie belangriker as ander nie.
Gunsteling boek: Lance Armstrong se bibiografie.
G unsteling gereg: Ek is eenvoudig mal oor hoendergeregte of 'n beesstert pot jie, wat ek natuurlik self moet maak.
Gunsteling musiek: Ek geniet alle musiek, maar veral Elvis is my groot gun steling.
Diere: Ons het twee honde, een brakkie en 'n Jack Russell en 'n lawaaimaker, ons blou Indiese Ringnek voël.